
	COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 


	Bucureşti,
	12.04.2016

	Nr.
	4c-6/82


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru abrogarea Legii nr.134/2004 privind declararea ca oraş a comunei Căzăneşti, judeţul Ialomiţa precum şi pentru modificarea şi completarea Legii nr.351/2001 privind aprobarea Planului de amenajare a teritoriului național - Secţiunea a IV-a Reţeaua de localităţi, trimisă comisiei pentru examinare pe fond, cu adresa nr. Pl.x 25 din 9 martie 2016.

PREŞEDINTE,

VICTOR - PAUL DOBRE
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 
	Bucureşti,
	12.04.2016

	Nr.
	4c-6/82


R A P O R T      
asupra propunerii legislative pentru abrogarea Legii nr.134/2004 privind declararea ca oraş a comunei Căzăneşti, judeţul Ialomiţa precum şi pentru modificarea şi completarea Legii nr.351/2001 privind aprobarea Planului de amenajare a teritoriului național - Secţiunea a IV-a Reţeaua de localităţi

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, prin adresa nr. Pl.x25 din 9 martie 2016, cu dezbaterea pe fond, a propunerii legislative pentru abrogarea Legii nr.134/2004 privind declararea ca oraş a comunei Căzăneşti, judeţul Ialomiţa precum şi pentru modificarea şi completarea Legii nr.351/2001 privind aprobarea Planului de amenajare a teritoriului național - Secţiunea a IV-a Reţeaua de localităţi, înregistrată cu nr.4c-6/82 din 10 martie 2016.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.178/3.03.2016)
· avizul favorabil al Comisiei juridice, de disciplină și imunități (nr.4c-11/260/23.03.2016)

· avizul favorabil Consiliului Economic și Social (nr.699/23.02.2016)

Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare. 
Propunerea legislativă are ca obiect de reglementare abrogarea Legii nr.134/2004 privind declararea ca oraș a comunei Căzănești, județul Ialomița, având drept consecință schimbarea rangului localității Căzănești, prin revenirea la rangul de comună. Se prevede și completarea Legii nr.351/2001 privind aprobarea Planului de amenajare a teritoriului național - Secțiunea a IV-a Rețeaua de localități cu art.31 ce prevede ca în cazul în care localitățile care au trecut de la un rang inferior la un rang superior, nu mai îndeplinesc principalii indicatori cantitativi și calitativi minimali prevăzuți în Anexa nr.II, pentru localitățile urbane, și în Anexa nr.IV, pentru localitățile rurale, vor fi declasate.
Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 12 aprilie 2016.

La lucrările comisiei au fost prezenţi 21 deputaţi, din totalul de 22 membri ai comisiei.

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, doamna Sirma Caraman - secretar de stat în cadrul Ministerului Dezvoltării Regionale și Administrației Publice.

Conform prevederilor art.3 alin.(1) din Lega nr.351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, cu modificările și completările ulterioare, ”trecerea localităţilor de la un rang la altul se face prin lege, la propunerea consiliilor locale, cu consultarea populaţiei prin referendum şi a instituţiilor implicate, în condiţiile legii, cu respectarea principalilor indicatori cantitativi şi calitativi minimali prevăzuţi în anexa nr. II, pentru localităţile urbane, şi în anexa nr. IV, pentru localităţile rurale.”
În urma referendumului local organizat la data de 26 aprilie 2015 pentru consultarea populației cu privire la trecerea orașului Căzănești în categoria comunelor, s-a constatat că din 964 participanți la vot, 906 au votat în favoarea revenirii la statutul de comună. Menționăm că populația orașului Căzănești a mai fost consultată anterior. Astfel, la referendumul local din data de 29 iunie 2014 au participat la vot 1288 cetățeni, din care 1202 au votat în favoarea trecerii localității de la rangul de oraș la rangul de comună, iar la referendumul organizat în data de 25 aprilie 2010, din 852 participanți, 755 au votat în favoarea revenirii în categoria comunelor.

Analizând documentația anexată inițiativei legislative, s-a constatat că nu sunt îndepliniți principalii indicatori cantitativi şi calitativi minimali de definire a localităţilor urbane prevăzuți la pct.1.0 din Anexa nr.II la Legea nr.351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, cu modificările și completările ulterioare. 

Astfel, numărul minim de locuitori pentru modificarea statutului localității este de 10.000 locuitori, iar în prezent, conform datelor oferite de Institutul Național de Statistică, populația rezidentă la data de 20 octombrie 2011 era de 3271 persoane (conform Recensământului Populației și Locuințelor din anul 2011). Dotarea locuințelor cu instalații de alimentare cu apă trebuie să fie în procent de 70%, iar conform datelor transmise de Primăria orașului Căzănești, în prezent dotarea locuințelor este în procent de 46,2%. Un alt element de dotare al localității îl reprezintă numărul de paturi în spitale la 1.000 locuitori, iar din datele transmise s-a constatat că în orașul Căzănești nu există spital. De asemenea, conform indicatorilor minimali de definire a orașelor, este necesar un număr de minim 50 locuri în hoteluri, iar localitatea nu dispune de hotel. Străzile modernizate trebuie să fie în procent de 50% din lungimea totală a arterelor de circulație, dar conformitate cu datele transmise sunt în procent de 26,9%


Membrii comisiei au apreciat că, instituirea, pentru viitor, a noțiunii de declasare în situația în care localitățile care au trecut de la rangul de comună la rangul de oraș nu mai îndeplinesc principalii indicatori cantitativi și calitativi minimali, având drept consecință trecerea obligatorie a localității la un rang inferior, nu își găsește justificarea în această lege de modificare a rangului orașului Căzănești. Nu este necesară prevederea cuprinsă la art.II, întrucât norma ar fi aplicabilă doar pentru viitor, neaplicându-se situației orașului Căzănești, fiind vorba de un caz particular.
În urma examinării intervenţiei legislative, a documentelor anexate acesteia, precum și a opiniilor exprimate de către membrii Comisiei, s-a hotărât cu unanimitate de voturi, să se supună plenului Camerei Deputaţilor adoptarea propunerii legislative pentru abrogarea Legii nr.134 din 26 aprilie 2004 privind declararea ca oraş a comunei Căzăneşti, judeţul Ialomiţa cu amendamente admise prezentate în Anexa la prezentul raport. 

 În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,
	                           SECRETAR,

	VICTOR - PAUL DOBRE
	RADU BABUȘ


Șef serviciu, Sofia Chelaru
Consilier, Roxana Feraru

ANEXĂ
AMENDAMENTE ADMISE
	Nr. crt.
	Text propunere legislativă
	Text amendamente propuse
(autorul amendamentului)
	Motivare amendamente propuse

	1.
	LEGE

pentru abrogarea LEGII nr.134/2004 privind declararea ca oraş a comunei Căzăneşti, judeţul Ialomiţa precum şi pentru modificarea şi completarea Legii nr.351/2001 privind aprobarea Planului de amenajare a teritoriului național - Secţiunea a IV-a Reţeaua de localităţi


	LEGE

privind trecerea oraşului Căzăneşti la rangul de comună
(Autor: Comisia pentru administrație publică și amenajarea  teritoriului)

	Pentru respectarea normelor de tehnică legislativă și pentru rigoarea redactării, conform observațiilor și propunerilor din Avizul Consiliului Legislativ (nr.178/3.03.2016).

	2.
	
Art. I. - (1) Legea nr.134/2004 privind declararea ca oraș a comunei Cazanești, județul Ialomița, publicată în Monitorul Oficial al României, Partea I, nr.376 din 29 aprilie 2004 se abrogă.
(2) La data de intrării în vigoare a prezentei legi localitatea Căzănești, județul Ialomița își reia statutul de comună.

	
Art. 1. - (1) Oraşul Căzăneşti, judeţul Ialomiţa, îşi reia rangul de comună.


 (2) Legea nr.134/2004 privind declararea ca oraş a comunei Cazaneşti, judeţul Ialomiţa, publicată în Monitorul Oficial al României, Partea I, nr.376 din 29 aprilie 2004, se abrogă.


(3) Anexa la Legea nr.2/1968 privind organizarea administrativă a teritoriului României, republicată în Buletinul Oficial, Partea I, nr. 54-55 din 27 iulie 1981, cu modificările ulterioare, precum şi anexa nr.II pct.5.6 la Legea nr. 351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, publicată în Monitorul Oficial al României, Partea I, nr.408 din 24 iulie 2001, cu modificările şi completările ulterioare, se modifică în mod corespunzător.

(Autor: Comisia pentru administrație publică și amenajarea  teritoriului)

	Pentru respectarea normelor de tehnică legislativă și pentru rigoarea redactării, conform observațiilor și propunerilor din Avizul Consiliului Legislativ (nr.178/3.03.2016)

	3.
	
Art. II. - Legea nr. 351/2001 privind aprobarea Planului de amenajare a teritoriului național - Secțiunea a IV-a - Rețeaua de localități se modifică și va avea următorul cuprins:
După articolul 3 se introduce un nou articol, 31 care va avea următorul cuprins:
”Art.31 - (1) In cazul în care localitățile care au trecut de la un rang inferior la un rang superior, nu mai îndeplinesc principalii indicatori cantitativi și calitativi minimali prevăzuți în anexa nr. II, pentru localitățile urbane, și in anexa nr. IV, pentru localitățile rurale, vor fi declasate.

         (2) Localitățile declasate și își vor relua statutul avut anterior intrării în vigoare a legii prin care au fost trecute la rangul superior.
(3) Trecerea localităților de la un rang superior la un rang inferior se face prin lege, la propunerea consiliilor locale, la propunerea a 20% din numărul cetățenilor cu drept de vot, cu consultarea populației prin referendum și a instituțiilor implicate, în condițiile legii, cu respectarea principalilor indicatori cantitativi și calitativi minimali prevăzuți în anexa nr. II, pentru localitățile urbane, și în anexa nr. IV, pentru localitățile rurale.”

	Se elimină.
(Autor: Comisia pentru administrație publică și amenajarea  teritoriului)

	Instituirea, pentru viitor, a noțiunii de declasare în situația în care localitățile care au trecut de la rangul de comună la rangul de oraș nu mai îndeplinesc principalii indicatori cantitativi și calitativi minimali, având drept consecință trecerea obligatorie a localității la un rang inferior, nu își găsește justificarea în această lege de modificare a rangului orașului Căzănești.

Nu este necesară prevederea cuprinsă la art.II, întrucât norma ar fi aplicabilă doar pentru viitor, neaplicându-se situației orașului Căzănești, fiind vorba de un caz particular.

	4.
	
Art. III. - Legea nr. 351/2001 privind aprobarea Planului de amenajare a teritoriului național - Secțiunea a IV-a Rețeaua de localități, publicată în Monitorul Oficial al României, Partea I, nr. 408 din 24 iulie 2001, modificările ulterioare, precum și cu modificările și completările aduse prin prezenta lege, se va republica, dându-se textelor o nouă numerotare.

	Se elimină.

(Autor: Comisia pentru administrație publică și amenajarea  teritoriului)

	Prevederea nu este necesară, ca urmare a eliminării prevederilor art.II.

